Λεύκιος Βενουλήιος Μοντάνος Απρονιανός

Ο Λεύκιος Βανουλήιος Μοντάνος Απρονιανός, λατιν.: Lucius Venuleius Montanus Apronianus ήταν Ρωμαίος συγκλητικός του πρώτου αιώνα. Διετέλεσε αντικαταστάτης ύπατος για το διάστημα (nundinium) από τον Ιανουάριο έως τον Απρίλιο του 92 μ.Χ. με τον Qunintus Volusius Saturninus, αντικαθιστώντας τον Αυτοκράτορα Δομιτιανό. 

Οι Βενουλήιοι ήταν, σύμφωνα με τα λόγια του Ρόναλντ Σάυμ, «μία επιφανής και πλούσια οικογένεια στις Πίσες».  Πατέρας του Απρονιανού ήταν ο Λεύκιος Μοντανός, ανθύπατος της Βιθυνίας και του Πόντου στα πρώτα χρόνια της βασιλείας του Νέρωνα , κάτι που επιβεβαιώθηκε από την ορθή κατανόηση ενός συνόλου επιγραφών από την Πίζα, οι οποίες επιβεβαίωσαν επίσης το όνομα της μητέρας του ως Λαιτίλλας.  Καθώς ο Απρονιανός ενσωματώθηκε στους αδελφούς των αγρών (fratres arvales) το 80, αυτό τον καθιστά μοναδικό στη γενιά του, καθώς είναι το μόνο γνωστό μέλος αυτού του ιερατείου, του οποίου ο πατέρας ήταν συγκλητικός. Syme, Some Arval Brethren (Oxford: Clarendon Press, 1980), p. 57 Κατασκεύασε το Υδραγωγείο Καλδακόλι προς την Πίζα το 92 μ.Χ., καθώς ήταν προστάτης της αποικίας της Πίζας και ύπατος του Ατίδου (ρωμαϊκή πόλη κοντά στο Φαμπριάνο), σύμφωνα με μία επιγραφή (CIL XI 1433).

Σε μία εργασία που δημοσιεύτηκε το 1968, ο Σάυμ πρότεινε ότι μπορεί να ταυτοποιηθεί ως ο κατά τα άλλα άγνωστος Moντάνος, στον οποίο ο Πλίνιος ο Νεότερος έγραψε δύο επιστολές (Επιστολές VII.29, VIII.6) παραπονούμενος για μία επιγραφή, που είχε στήσει η Σύγκλητος και επαινούσε τον Πάλλαντα, τον απελεύθερο του Κλαύδιου, τον οποίο και οι δύο απεχθάνονταν. 

Ο Απρονιανός μπορεί να ήταν ο ανθύπατος της Αχαΐας του 89/90, όπως μαρτυρείται σε μία επιγραφή όπου το όνομα έχει χαθεί: σύμφωνα με τις Πράξεις των Αδελφών των Αγρών (Acta Arvalia), απουσίαζε από τις τελετές τους από τον Ιούνιο του 90 έως τον Νοέμβριο του 91.  Είναι επίσης πιθανό να είχε ενταχθεί στην τάξη των πατρικίων από τον Βεσπασιανό. 

Το όνομα τής συζύγου του είναι γνωστό ότι ήταν Κελερίνα· δεν είναι γνωστό αν είχε παιδιά. Αν και ο Σάυμ πίστευε ότι ο Λεύκιος Βενουλήιος Απρονιανός Οκτάβιος Πρίσκος, ύπατος 123, ήταν πιθανώς γιος του,  ο Σηλντ έχει δείξει ότι αυτό δεν είναι πιθανό. 

Η οικογένεια των Βενουλήιων κατείχε την υπέροχη βίλα-κτήμα στο Mασακιουκόλι.

Αυτός είναι πιθανώς ο ίδιος Μοντάνος, που περιγράφει ο Ιουβενάλης στην τέταρτη σάτιρά του: 
λατινικά αγγλικός   Γνωστές του ήταν οι παλιές ασωτείες της Αυτοκρατορικής Αυλής, τις οποίες ο Νέρωνας συνέχιζε μέχρι τα μεσάνυχτα, μέχρι που ήρθε μια δεύτερη πείνα, και οι φλέβες ζεστάθηκαν με καυτό Φαλερνιανό κρασί. Κανείς στην εποχή μου δεν είχε μεγαλύτερη επιδεξιότητα στην τέχνη του φαγητού από αυτόν. Μπορούσε να καταλάβει με την πρώτη μπουκιά αν ένα στρείδι είχε αναπαραχθεί στην Κίρκη, ή στα βράχια της Λουκρίνης, ή στα βράχια των Ρουτυπίων. Μια ματιά θα του έλεγε την ιθαγενή ακτή ενός αχινού. 

 Παραπομπές 

ΚΑτηγορία:Ύπατοι της Ρωμαϊκής Αυτοκρατορίας